b'\n_START_ARTICLE_\nSulejman ibn Hi\xc5\xa1am\n_START_PARAGRAPH_\nSulayman ibn Hisham (732.\xe2\x80\x93747.) bio je omejidski (arapski) princ i vojskovo\xc4\x91a, poznat po sudjelovanju u bizantsko-arapskim ratovima, kao i gra\xc4\x91anskim ratovima koji su ozna\xc4\x8dili kraj omejidske dinastije. Bio je sin kalifa Hi\xc5\xa1ama; za vrijeme njegove vladavine je od 737. do 742. izveo niz pohoda na bizantska podru\xc4\x8dja u Maloj Aziji koji su zavr\xc5\xa1ili s promjenjivim ishodom; me\xc4\x91u njima se isti\xc4\x8de onaj koji je doveo do te\xc5\xa1kog arapskog poraza u bitci kod Akroinona. Usprkos toga, u\xc5\xbeivao je veliku popularnost, a zbog \xc4\x8dega je nakon Hi\xc5\xa1amove smrti 743. do\xc5\xa1ao u nemilost njegovog nasljednika al-Valida II., koji je, pak, bio kritiziran zbog sklonosti pijan\xc4\x8devanju i nemoralu. Al-Valid je Sulejmana dao zatvoriti i mu\xc4\x8diti; taj je potez, pak doveo do eksplozije nezadovoljstva te je general Marvan ibn Muhamed pokrenuo pu\xc4\x8d kojim je u prolje\xc4\x87e 744. al-Valid svrgnut i ubijen, a za novog kalifa postavljen al-Validov brat Jezid III.. Sulejman je pu\xc5\xa1ten iz zatvora, a kada je listopada 744. Jezid umro, Sulejman je u\xc5\xa1ao u slu\xc5\xbebu njegovog nasljednika Ibrahima. Me\xc4\x91utim, istovremeno je Marvan digao jo\xc5\xa1 jednu pobunu i porazio Sulejmana, te se proglasio kalifom. Sulejman se prosinca 744. godine predao Marvanu i prihvatio ga kalifa._NEWLINE_Kada je, pak, sljede\xc4\x87e godine u Mezopotamiji izbio ustanak protiv Marvana, ustanici su Sulejmana proglasili za svog vo\xc4\x91u. Sulejman je potom pre\xc5\xa1ao u slu\xc5\xbebu al-Dahhak ibn Qays al-Shaybanija, samozvanog harid\xc5\xbeitskog kalifa. Godine 747. ih je Marvan uspio poraziti. Sulejman je pred njim pobjegao u Indiju gdje je umro u izgnanstvu.'